Prins Harry se grootste berou
JY LEES NOU Prins Harry se grootste berou
Harry het 'n geleentheid saam met die koninklikes se liefdadigheidsorganisasie Heads Together gehou. Hy het gepraat oor die belangrikheid van 'n ondersteuningsnetwerk tydens verlies en trauma. "Ek is werklik spyt dat ek nie oor my ma se dood gepraat het nie," het Harry tydens die geleentheid gesê, berig The Guardian. Toe prinses Diana in 1997 in 'n motorongeluk gesterf het, was Harry 12 en prins William 15.
"Dis reg om te ly, solank jy net daaroor praat. Dis nie swak nie. Jy is swak as jy bewus is van die probleem en dit nie probeer oplos nie."
Almal van ons ervaar trauma en verlies. Soms ly ons as 'n nasie, maar dikwels is dit persoonlike pyn waardeur ons worstel en probeer verwerk. Want closure (afsluiting) is nodig om aan te gaan en weer hoop te vind. En dit neem tyd.
Wenke om afsluiting te kry*:
Madine Swart, sielkundige van Strand, beveel die´ stappe aan:
• Ondersoek die situasie wat jy probeer verwerk. Kry soveel moontlik inligting oor die oorsake en probeer antwoorde vind.
• Aanvaar die werklikheid, sien die prentjie soos dit is en sluit af: Met 'n alkoholis-pa kon jy dalk nie die verhouding met hom he^ wat jy sou wou he^ nie. As 'n verhouding misluk het, moet jy "toemaak" en kommunikasie met jou gewese geliefde staak. Na´ teleurstelling moet jy daarmee vrede maak dat dinge nie uitgewerk het soos jy beplan het nie.
• Laat verwagtinge gaan. As jy skei, laat vaar die verwagting dat jy altyd getroud sou bly. As jy enkellopend is, laat vaar die verwagting dat jy sou trou.
• Moenie emosies en skuldgevoelens bly koester en daaraan vasklou nie.
• Stel jouself oop vir nuwe moontlikhede. Jy het dalk nuwe fasette van jouself ontdek, soos dat jy nou emosioneel baie sterk is. Vier dit met kreatiwiteit. Skilder iets!